biglang huminto si simoun na waring natigilan. isang tingig ang tumatanong sa loob ng kaniyang budhi kung siya, si simoun, ay hindi bahagi rin ng yamutmot ng kalaitlait na bayan, marahil ay siya pa ang bulok na may lalong masidhing singaw. at kagaya ng mga magbabangong patay pagtugtog ng pakakak na kakilakilabot ay libo libong marugong multo, mga aninong nanggigipuspos ng mga lalaking pinatay, mga babaing ginahasa, mga amang inagaw sa kanilang mga anak, masasamang hilig na inudyukan at pinalusog, mga kabaitang hinalay, ay nangagsipagbangon ngayon sa tawag ng matalinghagang katanungan. noon lamang, sa kaniyang masamang pamumuhay sapol nang sa habana, sa tulong ng masamang hilig ng pagsuhol ay tinangka niya ang pagyari ng isang kasangkapan upang magawa ang kaniyang mga balak, isang taong walang pananalig, walang pag ibig sa bayan at walang budhi, noon lamang, sa kabuhayang yaon, tumataliwakas ang isang bagay sa loob niyang sarili at tumututol ng laban sa kaniyang mga inaasal.